ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కొవిడ్ టీకా మూడో దశపై అప్డేట్
కోవిన్ డిజిటల్ ప్లాట్ఫామ్కు కొత్త భద్రత చేర్చబడింది.
8, మే 2021 నుండి ఆన్లైన్ బుకింగ్లు / నియామకాల్లో లోపాలను తగ్గించడానికి “4 అంకెల భద్రతా కోడ్”
కోవిన్ పోర్టల్ ద్వారా కొవిడ్ టీకా కోసం దరఖాస్తు చేసుకున్న కొంతమంది పౌరులు.. వాస్తవానికి షెడ్యూల్ చేసిన తేదీన టీకా కేంద్రానికి వెళ్ళలేదు. కానీ వారికి టీకా మోతాదు ఇవ్వబడిందని ఎస్ఎంస్ ద్వారా సందేశం వచ్చింది. దీనిపై పరిశీలన చేసిన తరువాత, వ్యాక్సినేటర్ పౌరుడిని టీకాలు వేసినట్లు తప్పుగా గుర్తించినందున ఇది ఎక్కువగా సంభవించినట్లు కనుగొనబడింది. ఉదాహరణకు టీకా డేటా ఎంట్రీ లోపం.
అటువంటి లోపాలను తగ్గించడానికి మరియు పౌరులకు వచ్చే అసౌకర్యాన్ని నివారించేందుకు కోవిన్ వ్యవస్థ 2021 మే 8 నుండి కోవిన్ అప్లికేషన్లో “4 అంకెల భద్రతా కోడ్”ను ఆప్షన్ను ప్రవేశపెడుతోంది. ఈ విధానంలో అర్హత కలిగిన లబ్ధిదారునికి టీకా మోతాదు ఇచ్చే ముందు, వెరిఫైయర్ / వ్యాక్సినేటర్ అతని / ఆమె 4 అంకెల కోడ్ గురించి లబ్ధిదారుని అడుగుతుంది మరియు టీకా స్థితిని సరిగ్గా రికార్డ్ చేయడానికి కోవిన్ వ్యవస్థలో అదే నమోదు చేస్తుంది.
టీకా స్లాట్ కోసం ఆన్లైన్ బుకింగ్ చేసిన పౌరులకు మాత్రమే ఈ క్రొత్త ఫీచర్ వర్తిస్తుంది. “4-అంకెల భద్రతా కోడ్” అపాయింట్మెంట్ రసీదు స్లిప్లో ముద్రించబడుతుంది మరియు వ్యాక్సినేటర్కు తెలియదు. అపాయింట్మెంట్ విజయవంతంగా బుక్ చేసిన తర్వాత లబ్ధిదారునికి పంపిన నిర్ధారణ ఎస్ఎంఎస్లో కూడా నాలుగు అంకెల కోడ్ పంపబడుతుంది. అపాయింట్మెంట్ రసీదు స్లిప్ను కూడా సేవ్ చేసి మొబైల్లో చూడవచ్చు.
ఆన్లైన్ అపాయింట్మెంట్ బుక్ చేసుకున్న అటువంటి పౌరులకు, పౌరుడి టీకా స్థితికి సంబంధించిన డేటా ఎంట్రీలు సరిగ్గా నమోదు చేయబడతాయని మరియు ఆన్లైన్ అపాయింట్మెంట్ బుక్ చేసుకునేవారికి మరియు వారు అపాయింట్మెంట్ బుక్ చేసుకున్న కేంద్రంలో సేవలను పొందేవారికి మాత్రమే ఇది నిర్ధారిస్తుంది. టీకా కవరేజీని సులభతరం చేయడానికి అందుబాటులోకి తెచ్చిన కోవిన్లో లోపాల నివారణకు ఈ విధానం ఉపయోగపడుతుంది.
పౌరులకు సూచన -పౌరులు తమ అపాయింట్మెంట్ స్లిప్ మరియు / లేదా రిజిస్టర్డ్ మొబైల్ ఫోన్ను అపాయింట్మెంట్ కన్ఫర్మేషన్ ఎస్ఎంఎస్తో తీసుకెళ్లాలి. తద్వారా టీకా రికార్డింగ్ ప్రక్రియను సులభంగా పూర్తి చేయడానికి 4-అంకెల భద్రతా కోడ్ను అందించవచ్చు.టీకా మోతాదు ఇవ్వడానికి ముందు భద్రతా కోడ్ను వెరిఫైయర్ / వ్యాక్సినేటర్కు అందించాలి. టీకా మోతాదు అందించిన తర్వాత డిజిటల్ సర్టిఫికేట్ జారీ అవుతుంది కాబట్టి..ఇది చాలా ముఖ్యం.సెక్యూరిటీ కోడ్తో టీకా రికార్డు నవీకరించబడిన తర్వాతే డిజిటల్ సర్టిఫికేట్ ఉత్పత్తి అవుతుంది కాబట్టి పౌరుడు తప్పనిసరిగా టీకాలకు భద్రతా కోడ్ను అందించాలి.ప్రక్రియ విజయవంతంగా పూర్తయిన తర్వాత పౌరుడు నిర్ధారణ ఎస్ఎంస్ పొందాలి. టీకా ప్రక్రియ విజయవంతంగా పూర్తయిందని మరియు డిజిటల్ సర్టిఫికేట్ ఉత్పత్తి చేయబడిందని నిర్ధారణ ఎస్ఎంఎస్ సూచిస్తుంది. ఎవరికైనా నిర్ధారణ ఎస్ఎంఎస్ రాకపోతే వ్యాక్సినేటర్ లేదా వ్యాక్సిన్ కేంద్ర ఇన్ఛార్జిను సంప్రదించాలి.
ప్రధాన మంత్రి కార్యాలయం
ఉక్రెయిన్ అధ్యక్షుడుమాననీయ వోలోడిమిర్జెలెన్స్కీతోప్రధానమంత్రి ఫోన్ సంభాషణ
ప్రధానమంత్రి శ్రీ నరేంద్ర మోదీ ఇవాళ ఉక్రెయిన్ అధ్యక్షుడు మాననీయ వోలోడిమిర్ జెలెన్స్కీతో ఫోన్లో సంభాషించారు. ఈ సందర్భంగా జి20కి భారత్ అధ్యక్షతపై ఉక్రెయిన్ అధ్యక్షుడు శుభాకాంక్షలు తెలిపారు. ప్రధానమంత్రి స్పందిస్తూ- జి20కి అధ్యక్షత సమయంలో భారత్ ప్రాధాన్యాల గురించి వివరించారు. ఇందులో భాగంగా ఆహార, ఇంధన భద్రత వంటి అంశాల్లో వర్ధమాన దేశాల గళానికి ప్రాముఖ్యం ఇస్తామని ఆయన తెలిపారు. ద్వైపాక్షిక సహకారం బలోపేతానికిగల అవకాశాలై దేశాధినేతలిద్దరూ చర్చించారు. ఈ ఏడాది ఆరంభంలో ఉక్రెయిన్ నుంచి స్వదేశం వచ్చిన భారత విద్యార్థుల చదువు కొనసాగింపునకు ఏర్పాటు చేయాల్సిందిగా ప్రధానమంత్రి ఉక్రెయిన్ అధికారవర్గాలను కోరారు.
ఉక్రెయిన్లో ప్రస్తుత ఘర్షణకు సంబంధించి వారిద్దరూ తమ అభిప్రాయాలను పంచుకున్నారు. శత్రుత్వాలను తక్షణం విడనాడాలన్న తన పిలుపును ప్రధాని మోదీ గట్టిగా పునరుద్ఘాటించారు. అలాగే విభేదాలకు శాశ్వత పరిష్కారం అన్వేషించే దిశగా ఉభయ పక్షాలు మళ్లీ చర్చలు, దౌత్య మార్గం అనుసరించాలని కోరారు. ఏదేమైనప్పటికీ శాంతి ప్రయత్నాలకు భారత్ సదా మద్దతిస్తుందని కూడా ప్రధాని స్పష్టం చేశారు. బాధిత ఉక్రెయిన్ పౌరులకు మానవతా సహాయం కొనసాగించడంలో భారత్ నిబద్ధతకు హామీ ఇచ్చారు.
వ్యవసాయ మంత్రిత్వ శాఖ
2020-21 ఖరీఫ్ మార్కెటింగ్ సీజన్ లో ఎంఎస్ పి కార్యకలాపాలు
గత ఏడాదితో పోల్చితే 24.98% పెరిగిన ధాన్యం సేకరణ
కెఎంఎస్ సేకరణ కార్యకలాపాలతో 65.32 లక్షల మంది ధాన్యం రైతులకు లబ్ధి; ఎంఎస్ పి విలువ రూ.95596.84 కోట్లు
ప్రస్తుతం నడుస్తున్న ఖరీఫ్ మార్కెటింగ్ సీజన్ లో ప్రస్తుతం అమలులో ఉన్న ఎంఎస్ పి స్కీమ్ లకు అనుగుణంగా ఎంఎస్ పి ధరలకు రైతుల నుంచి 2020-21 ఖరీఫ్ పంట దిగుబడులను ప్రభుత్వం కొనుగోలు చేస్తోంది.
పంజాబ్, హర్యానా, ఉత్తర ప్రదేశ్, తెలంగాణ, ఉత్తరాఖండ్, తమిళనాడు, చండీగఢ్, జమ్ము& కశ్మీర్, కేరళ, గుజరాత్, ఆంధ్రప్రదేశ్, చత్తీస్ గఢ్, ఒడిశా, మధ్యప్రదేశ్, మహారాష్ట్ర, బిహార్, జార్ఖండ్, అస్సాం, కర్ణాటక, పశ్చిమ బెంగాల్ రాష్ర్టాలు, కేంద్రపాలిత ప్రాంతాల్లో 2020-21 ఖరీఫ్ ధాన్యం కొనుగోళ్లు జరుగుతున్నాయి. 2021 జనవరి 4వ తేదీ నాటికి 506.33 ఎల్ఎంటి ధాన్యం కొనుగోళ్లు జరిగాయి. గత ఏడాది ఇదే సీజన్ లో సేకరించిన 405.10 ఎల్ఎంటితో పోల్చితే ఇది 24.98 శాతం ఎక్కువ. మొత్తం కొనుగోలు చేసిన 506.33 ఎల్ఎంటి ధాన్యంలో ఒక్క పంజాబ్ నుంచి కొనుగోలు చేసిన ధాన్యమే 202.77 ఎల్ఎంటిలు. మొత్తం కొనుగోలులో ఇది 40.04 శాతంతో సమానం.
కెఎంఎస్ కొనుగోలు కార్యకలాపాల మొత్తం విలువ రూ.95596.84 కోట్లు. దీని ద్వారా 65.32 లక్షల మంది రైతులు లబ్ధి పొందారు.
అలాగే వివిధ రాష్ర్టాల నుంచి అందిన ప్రతిపాదనల ఆధారంగా 2020 ఖరీఫ్ మార్కెటింగ్ సీజన్ లో తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర ప్రదేశ్, ఒడిశా, రాజస్తాన్, ఆంధ్రప్రదేశ్ రాష్ర్టాల నుంచి ధరల మద్దతు పథకం  కింద 51.66 ఎల్ఎంటి పప్పుదినుసులు, నూనె గింజలు కొనుగోలు చేసేందుకు ఆమోదించారు. ఇది కాకుండా ఆంధ్రప్రదేశ్, కర్ణాటక, తమిళనాడు, కేరళ రాష్ర్టాల నుంచి 1.23 ఎల్ఎంటి కొబ్బరి  కొనుగోలుకు కూడా అనుమతి ఇచ్చారు. అలాగే పిఎస్ఎస్ స్కీమ్ కింద ప్రకటిత ఎంఎస్ పి ధరకు ఇతర రాష్ర్టాల నుంచి పప్పుదినుసులు, నూనెగింజలు, కొబ్బరి కొనుగోలుకు వచ్చిన ప్రతిపాదనలకు కూడా ఆమోదం తెలిపారు. ఈ పథకం కింద 2020-21 సంవత్సరంలో ఎఫ్ఏక్యు గ్రేడ్ పంటల మార్కెట్ ధరలు ఎంఎస్ పి కన్నా తక్కువగా ఉంటే ముందుగానే నమోదు చేసుకున్న రైతుల నుంచి నేరుగా కొనుగోలు చేస్తారు. ఆయా రాష్ర్టాలు/ కేంద్రపాలిత ప్రాంతాల్లో ప్రకటిత పంట కాలంలో మార్కెట్ రేట్లు ఎంఎస్ పి కన్నా తగ్గితే కేంద్ర నోడల్ ఏజెన్సీలు రాష్ర్టాల్లోని అధీకృత ప్రొక్యూరింగ్ ఏజెన్సీల ద్వారా ఈ కొనుగోళ్లు నిర్వహిస్తారు.
2021 జనవరి నాలుగో తేదీ నాటికి ప్రభుత్వం నోడల్ ఏజెన్సీల ద్వారా 2,70,579.82 ఎంటి పెసర, మినుము, వేరుశనగ, సోయాగింజలు ఎంఎస్ పి ధరలకు కొనుగోలు చేశారు. రూ.1447.54 కోట్ల విలువ గల ఈ కొనుగోలు ద్వారా తమిళనాడు, మహారాష్ట్ర, గుజరాత్, హర్యానా, రాజస్తాన్ లకు చెందిన 1,44,969 మంది రైతులు లాభంపొందారు.
అలాగే 2021 జనవరి నాలుగో తేదీ నాటికి రూ.52.40 కోట్ల ఎంఎస్ పి విలువ గల 5089 ఎంటి కొబ్బరి  కొనుగోలు చేశారు. తద్వారా కర్ణాటక, తమిళనాడు రాష్ర్టాలకు చెందిన 3961 మంది రైతులు లబ్ధి పొందారు. గత ఏడాది ఇదే సీజన్ లో కొనుగోలు చేసిన కొబ్బరి 293.34 ఎంటి. పలు రాష్ర్టాల్లో కొబ్బరి, మినుము మార్కెట్ ధరలు ఎంఎస్ పి కన్నా అధికంగానే ఉన్నాయి. ఖరీఫ్ పంట కాలంలో పండిన ఇతర పప్పు దినుసులు, నూనెగింజలు అందుబాటులోకి వచ్చిన అనంతరం ఆయా రాష్ర్టాలు నిర్ణయించిన తేదీ నుంచి కొనుగోలు చేసేందుకు రాష్ట్ర ప్రభుత్వాలు/ కేంద్రపాలిత ప్రాంతాలు ఏర్పాట్లు చేస్తున్నాయి.
(పంజాబ్, హర్యానా, రాజస్తాన్, మధ్యప్రదేశ్, మహారాష్ట్ర, గుజరాత్, తెలంగాణ, ఆంధ్రప్రదేశ్, ఒడిశా, కర్ణాటక రాష్ర్టాల్లో ఎంఎస్ పి ధరలకు పత్తి విత్తనాల కొనుగోలు కార్యకలాపాలు కూడా జరుగుతున్నాయి. 2021 జనవరి నాలుగో తేదీ నాటికి రూ.22,818.54 కోట్ల విలువ గల 77,97.758 పత్తి బేళ్లు కొనుగోలు చేశారు. తద్వారా 15,11,519 మంది రైతులు లబ్ధి పొందారు.
ఆయుష్
యోగ, ప్రకృతిచికిత్సలో కేంద్ర పరిశోధన సంస్థలను ఏర్పాటు చేయడానికి భూములను కేటాయించడానికి ముందుకొచ్చిన రాష్ట్రాలు.
ఆంధ్రప్రదేశ్, కేరళ, ఒడిశా, పశ్చిమ బెంగాల్, రాజస్థాన్, జార్ఖండ్, ఛత్తీస్గఢ్, కర్ణాటక, హర్యానా రాష్ట్ర ప్రభుత్వాలు యోగ, ప్రకృతిచికిత్సలో కేంద్ర పరిశోదన సంస్థల  ను ఏర్పాటు చేయడానికి స్థలాలను ఇవ్వడానికి ముందుకొచ్చాయి. ఆయుష్ మంత్రిత్వ శాఖ కింద స్వయంప్రతిపత్తి గల యోగా ప్రకృతిచికిత్స ఆధ్వర్యంలో ఇవి ఏర్పాటు అవుతాయి. ఇప్పటివరకు, హర్యానా, కర్ణాటక, ఒడిశాలో మూడు సిఆర్ఐలను స్థాపించడానికి ప్రభుత్వం నిధులను విడుదల చేసింది. ఈ రాష్ట్రాలలో ప్రభుత్వం అందించిన నిధుల వివరాలు, దాని వినియోగం ఇలా ఉన్నాయి: -
|
|
రాష్ట్రం
|
|
ఇచ్చిన నిధులు
|
|
వినియోగించిన నిధులు
|
|
హర్యానా
|
|
రూ. 59.21 కోట్లు
|
|
రూ. 56.55 కోట్లు
|
|
కర్ణాటక
|
|
రూ. 59.67 కోట్లు
|
|
రూ. 56.35 కోట్లు
|
|
ఒడిశా
|
|
రూ. 1.58 కోట్లు
|
|
రూ. 0.09 కోట్లు
ప్రపంచవ్యాప్తంగా యోగా ప్రకృతిచికిత్సని ప్రోత్సహించడానికి ప్రభుత్వం తీసుకున్న చర్యలు కింద విధంగా ఉన్నాయి: -
- అంతర్జాతీయ ప్రోత్సాహం కింద కేంద్ర ప్రభుత్వ పథకం  ద్వారా ఆయుష్ మంత్రిత్వ శాఖ ప్రపంచవ్యాప్తంగా యోగా, ప్రకృతిచికిత్సతో సహా ఆయుష్ వైద్య విధానాలను ప్రోత్సహించడానికి, ప్రచారం చేయడానికి వివిధ చర్యలు తీసుకుంటుంది. ఆయుష్ మంత్రిత్వ శాఖ ఆయుష్ నిపుణులను అంతర్జాతీయ సమావేశాలు, సదస్సులు, శిక్షణా కార్యక్రమాలు, సెమినార్లలో పాల్గొనడానికి ఆయుష్ ప్రక్రియల ప్రమోషన్ ప్రచారం కోసం కేంద్రం ప్రత్యేకంగా విదేశాలలో నియమిస్తుంది. అంతర్జాతీయ సమావేశాలు, వర్క్షాపులు, సెమినార్ మొదలైన వాటిలో ఆయుష్ సంబంధిత శాస్త్రీయ పరిశోధనా పత్రాలను ప్రదర్శించడానికి ఆర్థిక సహాయం కూడా అందిస్తుంది.
- ప్రతి జూన్ 21వ తేదీని ఏకగ్రీవంగా అంతర్జాతీయ యోగ దినోత్సవంగా 2015లో ప్రకటించిన దరిమిలా అయుష్ మంత్రిత్వ శాఖ ప్రతి సంవత్సరం అంతర్జాతీయ యోగ సదస్సును నిర్వహిస్తోంది. గుండె సంరక్షణకు యోగ అంతర్జాతీయ సదస్సును 2019 నవంబర్ 15-16 తేదీన మైసూరు లో నిర్వహించారు. సుమారు 17 దేశాల నుండి 35 మంది యోగా నిపుణులు / ఔత్సాహికులతో సహా దాదాపు 1000 మంది భారతీయ, విదేశీ ప్రతినిధులు ఈ సమావేశంలో పాల్గొన్నారు. ఈ కార్యక్రమం విదేశాల నుండి వచ్చి పాల్గొన్నవారికి యోగా వివిధ కోణాలను సంగ్రహించడానికి, అర్థం చేసుకోవడానికి, ఆయా దేశాలలో మరింత ప్రచారం చేయడానికి వారికి అవకాశం కల్పించింది.
- ప్రపంచవ్యాప్తంగా అంతర్జాతీయ యోగా దినంగా జూన్ 21 వేడుకలు జరుపుకునేందుకు ఆయుష్ మంత్రిత్వ శాఖ ప్రతి సంవత్సరం విదేశాలలో ఉన్న భారతీయ రాయబార కార్యాలయాలకు సాంకేతిక సహాయాన్ని అందిస్తోంది. 2019 లో భారతదేశంతో పాటు 820 గ్లోబల్ ప్రదేశాలలో 189 దేశాలలో ఐడివై జరుపుకున్నారు.
- సాంస్కృతిక మంత్రిత్వ శాఖ, విదేశాంగ మంత్రిత్వ శాఖ సహకారంతో ఆయుష్ మంత్రిత్వ శాఖ చేసిన సమిష్టి కృషి ఫలితంగా, యోగాను యునెస్కో ప్రతినిధి జాబితాలో 2016 డిసెంబర్ 1 న మానవజాతితో విడదీయలేని సాంస్కృతికవారసత్వంగా పొందుపరిచారు, ఇతర దేశాలతో శాంతి, సహనం అనే ఆలోచనలను మరింత ప్రచారం చేస్తుంది.
- ఆయుష్ మంత్రిత్వ శాఖ ఇండియన్ కౌన్సిల్ ఫర్ కల్చరల్ రిలేషన్స్  ద్వారా భారతదేశంలోని ప్రీమియర్ యోగా ఇన్స్టిట్యూట్స్లో అండర్ గ్రాడ్యుయేట్ , పిహెచ్ డి కోర్సులను అభ్యసించడానికి 98 దేశాల నుండి అర్హత కలిగిన విదేశీ పౌరులకు ప్రతి సంవత్సరం స్కాలర్షిప్లను అందిస్తుంది. యోగా, ప్రకృతిచికిత్సతో సహా ఆయుష్ మెడిసిన్ వ్యవస్థల గురించి ప్రామాణికమైన సమాచారాన్ని వ్యాప్తి చేయడానికి 30 దేశాలలో 33 ఆయుష్ సమాచార కేంద్రాలను మంత్రిత్వ శాఖ ఏర్పాటు చేసింది.
ఈ సమాచారాన్ని ఆరోగ్య, కుటుంబ సంక్షేమ శాఖ మంత్రి డాక్టర్ హర్ష్ వర్ధన్ ఈ రోజు రాజ్యసభలో లిఖితపూర్వక సమాధానంలో ఇచ్చారు.
ప్రధాన మంత్రి కార్యాలయం
హిమాచల్ ప్రదేశ్ రాష్ట్ర అవతరణ దినం నాడు ఆ రాష్ట్ర ప్రజల కు అభినందనలు తెలిపిన ప్రధాన మంత్రి
హిమాచల్ ప్రదేశ్ రాష్ట్రావతరణ దినం నాడు ఆ రాష్ట్ర ప్రజల కు ప్రధాన మంత్రి శ్రీ నరేంద్ర మోదీ అభినందనలు తెలిపారు.
ప్రధాన మంత్రి ఒక ట్వీట్ లో -
‘‘హిమాచల్ ప్రదేశ్ రాష్ట్రావతరణ దినం సందర్భం గా ఆ రాష్ట్ర ప్రజల కు హృదయ పూర్వక శుభాకాంక్షలు. ప్రాకృతిక శోభ తో విలసిల్లిన ఈ రాష్ట్రం లోని శ్రమజీవులు ఎల్లప్పుడూ దేశ సేవ కు అంకితమై ఉంటారు. రాబోయే కాలం లో ఈ రాష్ట్ర ప్రజలు నూతన శిఖరాల ను చేరుకోవాలని ఆకాంక్షిస్తున్నాను’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
గడచిన 24 గంటల్లో భారతదేశంలో కోలుకున్న వారి సంఖ్య 65,081 గా నమోదైంది, కొత్త కేసులు 69,921 రిపోర్ట్ అయ్యాయి
గత 24 గంటల్లో 819 మరణాలు సంభవించాయి
గత 5 రోజులుగా ప్రతి రోజు కోలుకున్నవారి సంఖ్య 60,000 పైగా నమోదవుతుండగా, గడచిన 24 గంటల్లో భారత్ లో 65,081 మంది రికవర్ అయినట్టు నమోదయింది. ఇప్పటి వరకు కోవిడ్-19 నుండి కోలుకున్న వారి సంచిత సంఖ్య 28,39,882 కి పెరిగి, 77% రికవరీ రేటు నమోదైంది. క్రియాశీలంగా ఉన్న కేసుల సంఖ్య కన్నా కోలుకున్నవారి సంఖ్య 3.61 రెట్లు ఎక్కువగా ఉన్నాయి. యాక్టీవ్ కేసులు ఈ రోజుకి 7,85,996 ఉంటే, కోలుకున్నవారి సంఖ్య 20.53 లక్షలుంది. జులై నుండి ఆగస్టు చివరి వారం వరకు కోలుకున్నపేషెంట్ల సంఖ్య 4 రేట్లు పెరిగింది.
గత 24 గంటల్లో, ఐదు రాష్ట్రాలు దేశంలో కొత్త కేసులను అత్యధికంగా నమోదు చేశాయి. అవి మహారాష్ట్ర , ఆంధ్రప్రదేశ్ , కర్ణాటక , తమిళనాడు , ఉత్తర ప్రదేశ్ . గత 24 గంటల్లో5 రాష్ట్రాలు కలిపి దేశం మొత్తంతో చుస్తే 56% కేసులను జత చేశాయి.
అయితే ఈ ఐదు రాష్ట్రాలు కూడా గత 24 గంటల్లో గరిష్టంగా నయం అయి డిశ్చార్జి అయినా రోగుల సంఖ్యను నమోదుచేశాయి. మొత్తం దేశంలో ఉన్న 65,081 ధ్రువీకరణ ఆయిన కేసుల్లో 58.04% మంది ఈ 5 రాష్ట్రాలకు చెందిన వారే ఉన్నారు. మహారాష్ట్రలో 11,158 మంది రోగులు కోలుకోగా, ఆంధ్రప్రదేశ్, కర్ణాటక సంబంధించిన గణాంకాలు 8,772 మరియు 7,238 గా ఉన్నాయి. తమిళనాడు 6,008 మంది, ఉత్తర ప్రదేశ్ 4,597 మంది కోవిడ్ వ్యాధిగ్రస్తులు కోలుకున్నారు.
గత 24 గంటల్లో పై 5 రాష్ట్రాల్లో 536 మరణాలు సంభవించగా ఇవి దేశంలో మొత్తం మరణాల సంఖ్య లో 65.4% ఉన్నాయి. మహారాష్ట్రలో 184 మంది మరణించారు, కర్ణాటకలో 113 మంది, తమిళనాడు , ఆంధ్రప్రదేశ్ , ఉత్తర ప్రదేశ్  మరణించారు.
కోవిడ్-19 సంబంధిత సాంకేతిక సమస్యలు, మార్గదర్శకాలు & సలహాలపై అన్ని ప్రామాణికమైన, నవీకరించిన సమాచారం కోసం దయచేసి క్రమం తప్పకుండా సందర్శించండి: https://www.mohfw.gov.in/ మరియు @ MoHFW_INDIA. కోవిడ్-19 కి సంబంధించిన సాంకేతిక ప్రశ్నలు technicalquery.covid19[at]gov[dot]in మరియు ncov2019[at]gov[dot]in మరియు @CovidIndiaSeva ని సంప్రదించవచ్చు. కోవిడ్-19 పై ఏవైనా ప్రశ్నలు ఉంటే, దయచేసి ఆరోగ్య, కుటుంబ సంక్షేమ మంత్రిత్వ శాఖ హెల్ప్లైన్ నెం.: + 91-11-23978046 లేదా 1075  నెంబర్ కి సంప్రదించవచ్చు. కోవిడ్-19 లోని రాష్ట్రాలు/ యుటిల హెల్ప్లైన్ నంబర్ల జాబితా https://www.mohfw.gov.in/pdf/coronvavirushelplinenumber.pdf వద్ద కూడా అందుబాటులో ఉంది.
ప్రధాన మంత్రి కార్యాలయం
అబేయి లో యుఎన్ఐఎస్ఎఫ్ఎ తాలూకుయునైటెడ్ నేశన్ మిశన్ లో భాగం గా భారతీయ సేన తన అతి పెద్దదైనటువంటి మహిళాశాంతిపరిరక్షక సేనాదళాన్ని పంపినందుకు ప్రశంస ను వ్యక్తం చేసిన ప్రధాన మంత్రి
అబేయి లో యుఎన్ఐఎస్ఎఫ్ఎ యొక్క యునైటెడ్ నేశన్ మిశన్ కు అతి పెద్దది అయినటువంటి మహిళా శాంతిపరిరక్షక సేనాదళాన్ని పంపించినందుకు గాను భారతీయ సేన ను చూస్తే తనకు గర్వంగా ఉంది అని ప్రధాన మంత్రి శ్రీ నరేంద్ర మోదీ అన్నారు. ఐక్య రాజ్య సమితి శాంతిపరిరక్షక దళాల లో చురుకు గా పాలుపంచుకొనేటటువంటి ఒక ఆనవాయితీ భారతదేశాని కి ఉంది అని కూడా శ్రీ నరేంద్ర మోదీ అన్నారు.
ఎడిజి పిఐ - ఇండియన్ ఆర్మీ చేసిన ఒక ట్వీట్ కు ప్రధాన మంత్రి ప్రతిస్పందిస్తూ ఒక ట్వీట్ లో -
‘‘దీనిని చూసి గర్వపడుతున్నాను.
ఐక్య రాజ్య సమితి శాంతిపరిరక్షక దళాల లో క్రియాశీలమైన రీతి న పాలుపంచుకొనేటటువంటి ఒక సంప్రదాయాన్ని భారతదేశం పాటిస్తోంది. మన నారీ శక్తి యొక్క భాగస్వామ్యం మరింత సంతోషాన్ని ఇచ్చేది గా ఉంది.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 166.03 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 18,31,268
మొత్తం కేసుల్లో క్రియాశీల కేసులు 4.43%
ప్రస్తుత రికవరీ రేటు 94.37%
గత 24 గంటల్లో 2,62,628 మంది కోలుకున్నారు. దీంతో, కోలుకున్నవారి మొత్తం సంఖ్య 3,89,76,122 కు పెరిగింది.
గత 24 గంటల్లో 2,09,918 కొత్త కేసులు నమోదయ్యాయి.
రోజువారీ పాజిటివిటీ రేటు 15.77%
వారపు పాజిటివిటీ రేటు 15.75%
గత 24 గంటల్లో చేసిన 13,31,198 కొవిడ్ పరీక్షలతో కలిపి ఇప్పటివరకు 72.89 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 60.25 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 4.20 కోట్లకుపైగా నిల్వలు, ఉపయోగించని డోసులు; పంపిణీకి సిద్ధంగా 1.51 కోట్ల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
60,25,95,250
|
|
పంపిణీకి సిద్ధంగా ఉన్నవి
|
|
1,51,58,650
|
|
అందుబాటులోని నిల్వలు
|
|
4,20,58,316
60.25 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా, ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. ఇంకా 1.51 కోట్ల  డోసులు పంపిణీకి సిద్ధంగా ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 4.20 కోట్ల  నిల్వలు, ఉపయోగించని డోసులు అందుబాటులో ఉన్నాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
కోవిడ్ భయంలోనూ గాంధీజయంతి నాడు రూ. కోటి దాటిన ఖాదీ అమ్మకాలు
ఈ గాంధీ జయంతినాడు ఖాదీ ప్రేమికులను కోవిడ్ సైతం భయపెట్టలేకపోయింది. ఢిల్లీలో ఖాదీ వస్త్రాల ప్రధాన అమ్మక కేంద్రమైన కనాట్ ప్లేస్ లో అమ్మకాలు రికార్డు స్థాయిలో రూ. కోటి దాటాయి. అక్టోబర్ 2 శుక్రవారం గాంధీ జయంతి రోజున ఈ కీలకమైన విక్రయకేంద్రంలో ఖాదీ వస్త్రాలు రూ. 1,02,19,496 కు అమ్ముడుపోయాయి. ఇప్పుడున్న కరోనా భయం నేపథ్యంలో ఇది చాలా ఎక్కువని భావిస్తున్నారు. నిరుడు గాంధీజయంతి రోజు మొత్తం అమ్మకాలు రూ. 1.27 కోట్లుగా నమోదయ్యాయి.
రోజు మొత్తంలో 1633 బిల్లులు జారీ అయ్యాయి. అంటే 1633 మంది సగటున రూ. 6,258 రూపాయల చొప్పున కొనుగోలు చేశారు. ఉదయం నుమ్చే వివిధ వయోవర్గాలవారు ఖాదీ ఇందియా విక్రయ కేంద్రం దగ్గర బారులు తీరారు. ఇంకా ముఖ్యంగా ఖాదీ, గ్రామీణ పరిశ్రమల కమిషన్  మహాత్మా గాంధీ 151 వ జన్మదినం సందర్భంగా అన్ని ఖాదీ ఉత్పత్తులమీద ఎప్పటిలాగానే 20% ప్రత్యేక డిస్కౌంట్ ప్రకటించింది.
ఇలా పెద్ద ఎత్తున కొనుగోలు జరగటానికి కారణం ప్రధాని పదే పదే ఖాదీ వాడవలసిందిగా చేసిన విజ్ఞప్తేనని ఖాదీ,. గ్రామీణ పరిశ్రమల కమిషన్ చైర్మన్ శ్రీ వినయ్ కుమార్ సక్సేనా వ్యాఖ్యానించారు. ముఖ్యంగా యువతలో కూడా ఖాదీ వాడకం పట్ల అభిమానం బాగా పెరుగుతూ వస్తోందన్నారు. “ కరోనా సంక్షోభం ఉన్నప్పటికీ ప్రజలు పెద్ద సంఖ్యలో ఖాదీ కొనటానికి ఆసక్తి చూపారు. ఎక్కువ ఉత్పత్తి జరిగినా, నాణ్యమైన ఉత్పత్తుల కారణంగా కొనుగోలుదారుల సంఖ్య తగ్గకుండా చూసుకోగలిగాం. “ అని సక్సేనా వివరించారు. నిరుటి కంటే అమ్మకాలు తగ్గినపటికీ, ఒకే రోజు కోటి రూపాయలకి పైగా అమ్మగలగటం చాలా సంతృప్తి కలిగించిందన్నారు.
ఈ ఏడాదిలో అతి పెద్ద ఖాదీ అమ్మకాలు నమోదు కావటం ప్రత్యేకత సంతరించుకుంది. కోవిడ్ సంక్షోభం కారణంగా దాదాపు అన్ని కార్యకలాపాలూ స్తంభించిపోగా కెవిఐసి మాత్రం తన వైవిధ్య భరితమైన కార్యకలాపాలను దేశవ్యాప్తంగా కొనసాగిస్తూ వచ్చింది. అందులో ముఖాలకు మాస్కుల తయారీ, చేతులు శుభ్రపరచుకోవటం లాంటి వ్యక్తిగత పరిశుభ్రతకు అవసరమైన శానిటైజర్లు, వాషింగ్ లిక్విడ్స్ లాంటివి ఉన్నాయి. ఎప్పటిలాగే ఖాదీ వస్త్రాల తయారీ కూడా కొనసాగింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ
సెంట్రల్ విస్టా అభివృద్ధి ప్రాజెక్టుకు 1,289 కోట్లు కేటాయింపు
సెంట్రల్ విస్టా అభివృద్ధి/పునరాభివృద్ధి మాస్టర్ ప్లాన్ కింద ప్రస్తుతం నాలుగు ప్రాజెక్టులు అమలు జరుగుతున్నాయి.
సెంట్రల్ విస్టా డెవలప్మెంట్/రీ-డెవలప్మెంట్ మాస్టర్ ప్లాన్ కింద, కేవలం 4 ప్రాజెక్ట్లు. కొత్త పార్లమెంట్ భవనం నిర్మాణం, సెంట్రల్ విస్టా అవెన్యూ యొక్క పునరాభివృద్ధి, కామన్ సెంట్రల్ సెక్రటేరియట్ భవనాలు 1,2, 3 నిర్మాణం మరియు ఉప రాష్ట్రపతి నివాసం నిర్మాణం ప్రస్తుతం అమలు చేయబడుతున్నాయి.
వివరాలు ఇలా ఉన్నాయి.
|
|
ప్రాజెక్ట్ పేరు
|
|
అంచనా వ్యయం

|
|
ఇప్పటివరకు వెచ్చించిన మొత్తం 
|
|
పూర్తి అయ్యే తేదీ అంచనా
|
|
భౌతిక పురోగతి
|
|
కొత్త పార్లమెంట్ భవనం
|
|
971
|
|
340.58
|
|
అక్టోబర్ 2022
|
|
35%
|
|
సెంట్రల్ విస్టా అవెన్యూ పునరాభివృద్ధి
|
|
608
|
|
190.76
|
|
డిసెంబర్ 2021
|
|
60%
|
|
ఉమ్మడి సెంట్రల్ సెక్రటేరియట్ భవనాలు-1,2, 3
|
|
3,690
|
|
7.85
|
|
నవంబర్ 2023
|
|
వనరుల సమీకరణ జరుగుతోంది. నిర్మాణ సన్నాహాలు మరియు సైట్ తయారీ పురోగతిలో ఉన్నాయి
|
|
వైస్ ప్రెసిడెంట్ నివాసం
|
|
208.48
|
|
15
|
|
నవంబర్ 2022
|
|
వనరుల సమీకరణ జరుగుతోంది. నిర్మాణ సన్నాహాలు మరియు సైట్ తయారీ పురోగతిలో ఉన్నాయి
ప్రస్తుత 2021-22 ఆర్థిక సంవత్సరంలో లో సెంట్రల్ విస్టా అభివృద్ధి/పునర్-అభివృద్ధి పనుల కోసం 1,289 కోట్ల రూపాయలను కేటాయించడం జరిగింది.
కొత్త పార్లమెంట్ భవనం లేదా సెంట్రల్ విస్టా లోని ఇతర భవనాల నిర్మాణానికి నాణ్యతతో కూడిన ధర ఆధారిత బిడ్డింగ్ పద్ధతులు అవలంబించలేదు. సమగ్ర ఆర్కిటెక్చర్ మరియు సెంట్రల్ విస్టా అభివృద్ధి/పునరాభివృద్ధి ఇంజనీరింగ్ ప్లానింగ్ కోసం సలహాదారులను నియమించడం కోసం మాత్రమే క్వాలిటీ-కమ్-కాస్ట్ ఆధారిత బిడ్డింగ్ పద్ధతిని అమలు చేయడం జరిగింది.
సెంట్రల్ విస్టా లోపల బయట సాగుతున్న పనులు 10,000 మందికి పైగా నైపుణ్యం కలిగిన, సెమి-స్కిల్డ్ మరియు నైపుణ్యం లేని కార్మికులకు ప్రత్యక్ష జీవనోపాధి అవకాశాలను అందించాయి. 24.12 లక్షల కంటే ఎక్కువ పని దినాలను సృష్టించాయి. వీటితో పాటు సిమెంట్, స్టీల్ మరియు ఇతర నిర్మాణ సామగ్రి తయారీ, రవాణా రంగాలలో కూడా గణనీయ సంఖ్యలో ఉపాధి అవకాశాలు అందుబాటులోకి వచ్చాయి. సెంట్రల్ విస్టా అభివృద్ధి/పునర్-అభివృద్ధి పనులు దేశ ఆర్థిక వ్యవస్థ అభివృద్ధికి సహకరిస్తాయి. ఆత్మనిర్భర్ భారత్ నిర్మాణం కోసం సంకల్పాన్ని సాకారం చేయడంలో వీటి నిర్మాణం సహాయపడుతుంది. ఎంపీ లాడ్స్ పథకంతో సెంట్రల్ విస్టా డెవలప్మెంట్/పునర్-అభివృద్ధి పనుల మధ్య ఎటువంటి సంబంధం లేదు.2021 నవంబర్ 10 న జరిగిన సమావేశంలో కేంద్ర మంత్రివర్గ సమావేశం 2021-22 ఆర్థిక సంవత్సరం మిగిలిన భాగం కోసం ఎంపీ లాడ్స్ పథకాన్ని పునరుద్ధరించింది. 2022-23 నుంచి 2025-26 ఆర్థిక సంవత్సరం వరకు 17,417 కోట్ల రూపాయల అంచనా వ్యయంతో కొనసాగించాలని నిర్ణయించింది.
గృహ నిర్మాణం మరియు పట్టణ వ్యవహారాల మంత్రిత్వ శాఖ సహాయ మంత్రి శ్రీ కౌశల్ కిషోర్ ఈరోజు లోక్సభలో లిఖితపూర్వక సమాధానంలో ఈ సమాచారాన్ని అందించారు.
పెట్రోలియం- సహజ వాయువుల మంత్రిత్వ శాఖ
8 వ భారత ఉత్పత్తి బేసిన్ అయిన బెంగాల్ బేసిన్ ను శ్రీ ధర్మేంద్ర ప్రధాన్ జాతికి అంకితం చేశారు
ఆత్మ నిర్భర్ భారత్, పెట్రోలియం & సహజ వాయువు మరియు ఉక్కు శాఖ మంత్రి శ్రీ ధర్మేంద్ర ప్రధాన్ ఈ రోజు భారతదేశపు 8 వ ఉత్పత్తి బేసిన్ అయిన బెంగాల్ బేసిన్ ను దేశానికి అంకితం చేశారు. శ్రీ ధర్మేంద్ర ప్రధాన్, అశోకెనగర్ ఆవిష్కరణను దేశానికి అంకితం చేస్తూ, భారతదేశ ఇంధన భద్రతకు ఈ ఆవిష్కరణ కీలక పాత్ర పోషిస్తుందని అన్నారు. చమురు దిగుమతిపై ఆధారపడటాన్ని తగ్గించాలన్న గౌరవ ప్రధాని నరేంద్ర మోడీ స్పష్టమైన పిలుపు పట్ల ఈ ఆవిష్కరణ ఖచ్చితంగా తోడ్పడుతుందని ఆయన పేర్కొన్నారు. శ్రీ ప్రధాన్ ఒఎన్జిసిని అభినందించారు మరియు ఈ ఆవిష్కరణతో, భారత శాస్త్రవేత్తలు మరియు ఇంజనీర్లు ఏడు దశాబ్దాల అవిశ్రాంత ప్రయత్నాలు ఫలించాయని, పశ్చిమ బెంగాల్ బలమైన అభివృద్ధికి కొత్త ఆశను ఇస్తుందని అన్నారు. ప్రపంచంలోని చమురు & గ్యాస్ మ్యాప్లో బెంగాల్ బేసిన్ చివరకు చోటు దక్కించుకుందని ఆయన అన్నారు.
పశ్చిమ బెంగాల్ యొక్క ఉపరితలం నుండి ఎక్కువ చమురు, వాయువును తీసుకురావడానికి, రాష్ట్రానికి, ఆ ప్రజల శ్రేయస్సుకు సహాయపడటానికి కేంద్ర ప్రభుత్వం ఒఎన్జిసికి పూర్తిగా మద్దతు ఇవ్వడానికి కట్టుబడి ఉందని మంత్రి అన్నారు. ఈ రోజు దేశానికి ఉత్పత్తి కేంద్రాన్ని అధికారికంగా అంకితం చేయడం జాతి గర్వించదగ్గ క్షణం అని తెలిపారు. పశ్చిమ బెంగాల్ నేల నుండి దేశానికి ఇది ఒక గొప్ప బహుమతిగా ఆయన అభివర్ణించారు. .
24 పరగణ జిల్లాలోని బెంగాల్ బేసిన్ అసోకెనగర్ -1 నుండి చమురు ఉత్పత్తిని ప్రారంభించడం ద్వారా ఒఎన్జిసి ఒక పెద్ద అడుగు వేసింది. అశోక్నగర్ -1 బావి నుండి చమురు ఉత్పత్తిదారుగా కేంద్ర ప్రభుత్వం జారీ చేసిన ఎర్లీ-మోనటైజేషన్ ప్లాన్ కింద పూర్తయింది. ఇది స్థాపించబడిన ఎనిమిది చమురు. గ్యాస్ నిల్వలను కలిగి ఉన్న భారత్ లోని ఎనిమిది ఉత్పత్తి బేసిన్లలో ఏడింటిని ఓఎన్జిసి శోధించి ఉత్పత్తి చేస్తుంది. ఒఎన్జిసి భారతదేశపు అతిపెద్ద చమురు మరియు గ్యాస్ ఉత్పత్తిదారు, ఇది దేశంలోని హైడ్రోకార్బన్ ఉత్పత్తిలో 72 శాతం కలిగి ఉంది.
రాష్ట్ర రాజధాని కోల్కతా నుండి 50 కిలోమీటర్ల దూరంలో ఉన్న అశోకెనగర్ ఉత్పత్తి కేంద్రంలో జరిగిన ఈ కార్యక్రమంలో శ్రీ ప్రధాన్తో పాటు లోక్ సభ సభ్యుడు శ్రీ జ్యోతిర్మయి సింగ్ మహతో, సిఎండి, ఒఎన్జిసి శ్రీ శశి శంకర్, ఒఎన్జిసి డైరెక్టర్లు పాల్గొన్నారు. శ్రీ ప్రధాన్ ఈ సందర్బంగా సక్కర్ రాడ్ పంప్  ను మీట నొక్కి అధికారికంగా చమురు ఉత్పత్తిని ప్రారంభించారు.
నౌకారవాణా మంత్రిత్వ శాఖ
ప్రపంచ ఎయిడ్స్ దినోత్సవాన్ని నిర్వహించిన - పారాదీప్ పోర్ట్ ట్రస్ట్
"హెచ్.ఐ.వి. మహమ్మారి ముగింపు కోసం అందరూ సమానంగా గొంతు కలుపుదాం" అనే ఇతివృత్తంతో పారాదీప్ పోర్ట్ ట్రస్ట్  ఆసుపత్రిలో ప్రపంచ ఎయిడ్స్ దినోత్సవం నిర్వహించారు. ఈ సందర్భంగా పోర్టు టౌన్షిప్ లో నివసిస్తున్నవారికి ఎయిడ్స్పై అవగాహన కల్పించేందుకు "వాకథాన్" నిర్వహించారు. చైర్మన్ శ్రీ పి.ఎల్. హరనాధ్ ఈ అవగాహన వాకథాన్ ను జెండా ఊపి ప్రారంభించారు. ఈ కార్యక్రమంలో, పి.పి.టి. ఉన్నతాధికారులతో పాటు, పి.పి.టి. ఆసుపత్రి వైద్యులు, పారామెడికల్ సిబ్బంది; సి.ఐ.ఎస్.ఎఫ్. సిబ్బంది; పారాదీప్ సాక్షరతా సమితి కార్యకర్తలు; ఎయిడ్స్ పై పనిచేస్తున్న ఎన్.జి.ఓ. లకు చెందిన కార్యకర్తలు.; సామాన్య ప్రజలు ఉత్సాహంగా పాల్గొన్నారు. ఈ కార్యక్రమానికి గుర్తుగా ఈ వాక్ ధాన్ లో పాల్గొన్న వారందరూ ఎర్ర రంగు రిబ్బన్లు ధరించారు.
సి.ఏ.ఎస్.డి. / ఐ.ఆర్.డి.ఎం.ఎస్. సహకారంతో ఎయిడ్స్ పరీక్ష శిబిరాన్ని కూడా నిర్వహించి, 56 మందికి పరీక్షలు చేశారు. పరీక్షా పరికరాలు, సామాగ్రిని ఓ.ఎస్.ఏ.సి.ఎస్. అందించింది. "మేజర్ పోర్టులలో హెచ్.ఐ.వి. / ఎయిడ్స్ పరీక్షలు చేయాలని" ఎన్.ఏ.సి.ఓ. మరియు ఎం.ఓ.హెచ్.ఎఫ్.డబ్ల్యూ. కుదుర్చుకున్న అవగాహన ఒప్పందం కింద ఒక బాధ్యత గా, పి.పి.టి. ఆసుపత్రి, హెచ్.ఐ.వి. / ఎయిడ్స్ పరీక్షలు క్రమం తప్పకుండా నిర్వహిస్తోంది.
ప్రపంచ ఎయిడ్స్ దినోత్సవాన్ని తొలిసారిగా 1988 సంవత్సరంలో పాటించారు. ఎయిడ్స్ మహమ్మారిని అంతం చేసే దిశగా ముందుకు సాగడానికి ప్రతిస్పందనను పెంచాలని పిలుపునిస్తూ, ఎయిడ్స్ కళంకానికి వ్యతిరేకంగా మాట్లాడుతూ, హెచ్.ఐ.వి. / ఎయిడ్స్ పై అవగాహనను, జ్ఞానాన్ని పెంపొందించే ప్రయత్నంలో భాగంగా, ప్రతి సంవత్సరం, ప్రపంచవ్యాప్తంగా ఉన్న సంస్థలు, వ్యక్తులు ఎయిడ్స్ మహమ్మారి పై అందరి దృష్టినీ ఆకర్షిస్తున్నారు,
ప్రధాన మంత్రి కార్యాలయం
ధరిత్రి దినోత్సవం నేపథ్యంలో మెరుగుకు కృషి చేస్తున్నవారికి ప్రధానమంత్రి ప్రశంస
ధరిత్రి దినోత్సవం సందర్భంగా భూగోళంపై పరిస్థితుల మెరుగుకు అవిరళ కృషి చేస్తున్న ప్రతి ఒక్కరినీ ప్రధానమంత్రి శ్రీ నరేంద్ర మోదీ ప్రశంసించారు.
ఈ మేరకు ఒక ట్వీట్ ద్వారా పంపిన సందేశంలో:
“ఇవాళ ధరిత్రి దినోత్సవం.. ఈ సందర్భంగా మన భూగోళంపై పరిస్థితులను చక్కదిద్దడానికి కృషిచేస్తున్న వారందరినీ అభినందిస్తున్నాను. ప్రకృతితో సామరస్యంగా జీవించడం మన సంస్కృతిలో అంతర్భాగం. దీనికి అనుగుణంగా సుస్థిర ప్రగతి ప్రయాణం సాగించేందుకు భారతదేశం సదా నిబద్ధతతో ఉంటుంది” అని ప్రధానమంత్రి పేర్కొన్నారు.